«Ես ուզում եմ շնորհակալություն հայտնել եղբայրական Ռուսաստանին, որ նման պայմաններ են ստեղծվել հայ ժողովրդի համար: Բայց ուզում եմ ասել, որ մեր նպատակը մեծ հայրենադարձությունն է: Մեր նպատակը հայության մարդկային, ֆինանսական, տնտեսական, հոգեւոր, գիտական ներուժը կամ նրա զգալի մասը Հայաստանի Հանրապետությունում կենտրոնացնելն է, ու նրա անվտանգությունն ու բնականոն զարգացումն ապահովելը: Ես Սոչիի հայերին ու գործարարներին, Ռուսաստանի հայ եւ ռուս, բոլոր գործարարներին կոչ եմ անում, որ գան Հայաստան եւ անեն ներդրումներ, ստեղծեն աշխատատեղեր»,- հայ համայնքի ներկայացուցիչների հետ հանդիպմանն ունեցած ելույթում հայտարարեց Հայաստանի վարչապետը։